KOMISSION TÄYTÄNTÖÖNPANOPÄÄTÖS (EU) 2017/2379,

annettu 18 päivänä joulukuuta 2017,

maatalouden raaka-aineiden viljelyn tyypilliset kasvihuonekaasupäästöt sisältävän Kanadan kertomuksen hyväksymisestä Euroopan parlamentin ja neuvoston direktiivin 2009/28/EY mukaisesti

(tiedoksiannettu numerolla C(2017) 8801)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon uusiutuvista lähteistä peräisin olevan energian käytön edistämisestä sekä direktiivien 2001/77/EY ja 2003/30/EY muuttamisesta ja myöhemmästä kumoamisesta 23 päivänä huhtikuuta 2009 annetun Euroopan parlamentin ja neuvoston direktiivin 2009/28/EY (1) ja erityisesti sen 19 artiklan 4 kohdan,

sekä katsoo seuraavaa:

Kanadan esittämän kertomuksen tarkastelun perusteella komissio katsoo, että kertomus täyttää seuraavat direktiivissä 2009/28/EY säädetyt edellytykset, joiden mukaan kolmannen maan sallitaan käyttävän tyypillisiä arvoja, jotka perustuvat pienempään maantieteelliseen alueeseen (Kanadan alueet) kuin oletusarvojen laskemisessa on käytetty: kertomuksen tiedot koskevat maatalouden raaka-aineiden (rapsinsiementen) viljelystä peräisin olevia päästöjä; rapsinsiementen viljelystä peräisin olevien tyypillisten kasvihuonekaasupäästöjen voidaan olettaa olevan pienempiä tai samansuuruisia kuin oletetut päästöt, joita käytettiin vastaavien oletusarvojen laskemisessa; ja nämä tyypilliset kasvihuonekaasupäästöt on ilmoitettu komissiolle.

ON HYVÄKSYNYT TÄMÄN PÄÄTÖKSEN:

1 artikla

Komissio katsoo, että Kanadan 14 päivänä maaliskuuta 2016 hyväksymistä varten toimittama kertomus sisältää direktiivin 2009/28/EY 17 artiklan 2 kohdan soveltamiseksi tarkat tiedot niiden kasvihuonekaasupäästöjen mittaamiseksi, jotka liittyvät rapsinsiementen viljelyyn NUTS 2 -alueita vastaavilla Kanadan alueilla. Liitteessä on tiivistelmä kertomukseen sisältyvistä tiedoista.

2 artikla

Tämä päätös on voimassa viisi vuotta. Jos kertomuksen sisältö tai olosuhteet, sellaisena kuin ne olivat komissiolle 14 päivänä maaliskuuta 2016 hyväksyntää varten toimitettuina, muuttuvat tavalla, joka saattaa vaikuttaa 1 artiklassa esitettyihin hyväksymisedellytyksiin, muutoksista on ilmoitettava komissiolle viipymättä. Komissio tarkastelee ilmoitettuja muutoksia arvioidakseen, sisältääkö kertomus edelleen tarkat tiedot.

3 artikla

Komissio voi kumota tämän päätöksen, jos on selvästi osoitettu, ettei kertomus enää sisällä tarkkoja tietoja Kanadassa tuotettujen rapsinsiementen viljelyyn liittyvien kasvihuonekaasupäästöjen laskemiseksi.

4 artikla

Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

(1) EUVL L 140, 5.6.2009, s. 16.

LIITE

Rapsinsiementen viljelystä aiheutuvat kasvihuonekaasupäästöt Kanadan alueilla

Yksittäiset päästöt (kg CO2-ekv./kuivatonnia) Kokonaispäästöt Alue Siemennys Lannoitteiden tuotanto Peltojen N2O-päästöt Torjunta-aineiden tuotanto Peltotyöt kg CO2-ekv./kuivatonnia kg CO2-eqv./MJ FAME RU 23 2,4 262,5 523,5 4,2 73,1 865,7 33 RU 24 2,2 266,5 510,6 3,7 64,9 847,9 33 RU 28 2,5 212,8 499,5 3,8 71,4 790,0 30 RU 29 2,5 203,1 319,4 3,6 63,4 592,0 23 RU 30 2,2 190,2 206,5 2,8 55,1 456,8 18 RU 34 2,2 170,4 421,2 3,3 57,7 654,8 25 RU 35 1,9 154,2 338,4 2,6 54,9 552,0 21 RU 37 2,1 166,6 198,2 2,8 58,3 428,0 16

Huomautus: RU (Reconciliation Unit) on pienin alueellinen yksikkö, jonka tasolla eri lähteistä (kuten AAFC- Agriculture and AgriFood - Canada, Kanadan hallitus ja Canadian Forest Service) saatuja toimintatietoja voidaan yhdenmukaistaa. RU:t ovat AAFC:n raportointialueita, joita jakavat provinssien rajat. Yksi RU on siten yhden provinssin alueella. Kanadan RU:t täyttävät NUTS 2 -mallin hallinnolliset ja väestövaatimukset.